ব্লাইন্ড পারসনস্ অ্যাসোসিয়েশনের পক্ষ থেকে International White Cane Day পালন

নদিয়া: দৃষ্টিহীনদের পথ নিরাপত্তা ও স্বনির্ভরতার বার্তা ছড়িয়ে দিতে ব্লাইন্ড পারসনস্ অ্যাসোসিয়েশনের উদ্যোগে পালিত হল ‘ইন্টারন্যাশনাল হোয়াইট ক্যান ডে’ (White Cane Day)।

এদিন বিকেল ৩টায় কৃষ্ণনগরের পোস্ট অফিস মোড়ে অনুষ্ঠিত হয় একটি পথসভা ও সাদাছড়ি হাতে দৃষ্টি প্রতিবন্ধীদের পদযাত্রা। অংশ নেন জেলার বিভিন্ন প্রান্ত থেকে আসা দৃষ্টি প্রতিবন্ধী মানুষ ও সংগঠনের সদস্যরা।

আরও পড়ুন: সরকারি সম্পত্তি কীভাবে বিক্রি হয়! খাস জমি দখল ও বিক্রির অভিযোগে কৃষকসভার ডেপুটেশন

পথসভার মূল বার্তা ছিল, সমাজে দৃষ্টি প্রতিবন্ধীদের চলাচলের অধিকার, পথনিরাপত্তা এবং স্বনির্ভরতার প্রতি সচেতনতা বাড়ানো। বক্তারা দাবি জানান, বিশ্বজুড়ে ‘White Cane Law’ চালু করে দৃষ্টি প্রতিবন্ধীদের পথ নিরাপত্তা নিশ্চিত করা হোক।

আয়োজকদের বক্তব্য, এই দিবস শুধু প্রতীকী নয়, এটি সমাজে দৃষ্টি প্রতিবন্ধী মানুষদের প্রতি সহানুভূতি নয়, বরং সমঅধিকার ও নিরাপত্তা নিশ্চিত করার লড়াইয়ের প্রতীক। পদযাত্রায় উপস্থিত সাধারণ মানুষও দৃষ্টি প্রতিবন্ধীদের সঙ্গে কাঁধে কাঁধ মিলিয়ে হাঁটেন, তুলে ধরেন মানবিকতার বার্তা।